**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица “Васил Левски” № 32, тел: 06561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ГОДИШНА ПРОГРАМА ЗА РАЗВИТИЕ  
НА ЧИТАЛИЩНАТА ДЕЙНОСТ   
В ОБЩИНА ГУЛЯНЦИ**

**през 2026 година**

**ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ В ОБЩИНА ГУЛЯНЦИ ПРЕЗ 2026 ГОДИНА**

**Програмата е изготвена на основание на Закона за народните читалища, чл.26а, ал.2**

**I. СТРУКТУРА И ОБОСНОВКА НА ЧИТАЛИЩНАТА ДЕЙНОСТ**

На територията на община Гулянци по регистрация съществуват **12 броя читалища**: Читалище „П.Р. Славейков 1923” гр. Гулянци, Читалище „Искра 1907” с. Гиген, Читалище „Искър” с. Искър, Читалище „Н. Й. Вапцаров 1897 – с. Брест” с. Брест, Читалище „Пробуда 1927” с. Сомовит, Читалище ”Христо Ботев - 1930” с. Долни Вит, Читалище „Иван Вазов 1928” с. Милковица, Читалище „Заря - 1904” с. Ленково, Читалище „Васил Левски - 1928” с. Шияково, Читалище „Пробуда - 1926” с. Крета, Читалище „Св. Св. Кирил и Методий” с. Дъбован, Читалище „Пробуда - 1927” с. Загражден.

**Общата численост** от субсидираните читалищни бройки за 2026 година е **20 бр.,** разпределени както следва:

Читалище „П.Р. Славейков 1923” гр. Гулянци - 8

Читалище „Н. Й. Вапцаров 1897 – с. Брест” с. Брест - 2.5

Читалище „Пробуда 1927” с. Сомовит - 1

Читалище „Христо Ботев - 1930” с. Долни Вит - 1

Читалище „Иван Вазов 1928” с. Милковица – 2.5

Читалище „Заря - 1904” с. Ленково - 0.5

Читалище „Васил Левски - 1928” с. Шияково - 0.5

Читалище „Пробуда - 1926” с. Крета - 0.5

Читалище „Св. Св. Кирил и Методий – 1929” с. Дъбован - 0.5

Читалище „Пробуда - 1927” с. Загражден - 0.5

Читалище „Искра 1907” с. Гиген - 2

Читалище „Искър” с. Искър - 0.5

Основните и допълнителни читалищни дейности се финансират от държавния бюджет, собствени приходи, проекти и дарения.

**II. ОСНОВНИ НАПРАВЛЕНИЯ И ПРИОРИТЕТНИ ЗАДАЧИ НА ЧИТАЛИЩНАТА ДЕЙНОСТ В ОБЩИНА ГУЛЯНЦИ ЗА 2026 ГОДИНА СА СЛЕДНИТЕ:**

Основните направления и приоритетни задачи в читалищната дейност са регламентирани и произтичат от Закона за народните читалища и от общинската културна политика, осъществявана на основание на съществуващата нормативна уредба и чрез изпълнение на общинския културен календар. Те са ориентирани към развитието и обогатяването на културния живот в общината и задоволяване на потребностите на гражданите му чрез:

* възраждане и съхраняване на непреходните духовни ценности, автентични традиции и самобитни обичаи;
* кандидатстване по различни програми за финансиране на дейности и обновяване на материалната база;
* обогатяване на дейността с въвеждането на иновативни идеи и проекти;
* превръщането на читалището в притегателен център за изяви и оползотворяване на свободното време, както на възрастните, така и на повече деца и младежи;
* съхранение, укрепване и развитие на различните етноси и културен обмен между тях;
* възпитание и утвърждаване на националното самосъзнание и на културната идентичност;
* реализиране на съвместни дейности и инициативи с община, кметства, училища, детски градини, клубове;
* разширяване на знанията на гражданите и осигуряване на възможност за развитие на талантите и уменията им;
* осигуряване на достъп до информация и комуникация;
* насърчаване на социалното единство и солидарността между различните социални групи;
* партньорство с местното самоуправление и развитието на обществените и в частност културни процеси и др.

**III. ПЛАН НА ДЕЙНОСТИТЕ ПО ПРОГРАМАТА ЗА 2026 г.**

Основно читалищата в община Гулянци осъществяват културно-масова и библиотечна дейност. В последните години все по-активно работят по проекти, осъществяват партньорства. Навсякъде читалищата работят съвместно с кметства, училища, детски градини, клубове и граждански организации. Читалищата са партньор на Община Гулянци в осъществяването на културния календар и политиките в сферата на изкуството, туризма и развлеченията.

Библиотеките към читалищата постепенно адаптират дейността си към променящия се свят. Освен достъп до стотици томове литература, те осигуряват и достъп до интернет, оказват помощ на населението в търсенето на информация и придобиването на нови знания и компетентности. Библиотекарите по места организират конкурси и изложби, литературни срещи. Работят по програма „Глобални библиотеки”. Провеждат литературни уроци и беседи, прожекции и презентации, подпомагат учебно-възпитателния процес в партньорство с училищата и детските градини. Ежегодно обновяват книжния фонд по проектите на МК или чрез дарители.

Планът с конкретните дейности, събития и мероприятия на читалищата е неразривно свързан с Културния календар на Община Гулянци и стратегическите документи за развитие на населените места, образованието, културата и туризма.

|  |  |  |  |  |  |  |
| --- | --- | --- | --- | --- | --- | --- |
| **Населено**  **място**  **Читалище** | **Самодейни състави и брой участници** | **Щат** | **Председател** | **Събитие/Дейност** | **Срок /месец/** | **Състояние на сградния фонд** |
| **Гр. Гулянци**  **„П. Р. Славейков 1923”** | Театрален състав - 20  Танцов състав - 30  Детски вокални групи - 2х1  Индивидуални изпълнители - 6  Клуб по спортни танци - 15  Клуб по йога – 10  Клуб по степ - аеробика - 15 | 8 | Пламен Линков | 1. Да се разшири културния обмен между селищата в общината.  2. Да се обогатят репертоарите и изявите на художествените колективи. Утвърждаване на новосъздадените формати.  3. Провеждане на съвместни мероприятия с община, училище, детска градина, клубове, други читалища.  4. Съдействие при организацията на 07 януари - Иванов Ден.  5. Тържествен концерт по случай 3 март - Национален празник на Р. България.  6. Подготовка и представяне на пиеса.  7. Участие в храмовия празник на 6 май – Гергьовден  8. Отбелязване на 24 май Празник на славянската писменост и българска просвета и култура.  9. Инициативи свързани с Панаирни дни 2026 г.  10. Участие на колективите към читалището във фестивали с национално и международно значение.  11. Подготовка и участие в провеждането на Курбан за здраве и благоденствие на гр. Гулянци и жителите му.  12. Тържествено отбелязване на 4 септември - Празник на град Гулянци.  13. Подготовка на нова театрална постановка.  14. Тържествено отпразнуване на Коледа и Нова Година – концерти, спектакли, базари | Постоянен  Постоянен  Постоянен  Януари    Март  Ноември-Април  Май  Май  Май  Юни - август    Август    Септември  Ноември - Февруари  Декември | Общински сграден фонд предоставен за безвъзмездно ползване  Нуждае се от ремонт на сцена – изграждане на водна дренчерна завеса и вентилационна система за отвеждане на дима.  Подмяна на столовете в киносалона и балкона , подреждане на паркета и неговото циклене и лакиране. |
| **с. Гиген**  **НЧ „Искра 1907”** | Детски танцов състав - 10  Средношколски танцов състав - 10  Певческа група за възрастни - 15  Певческа група за деца- 10  Кръжок за художествено слово - 10 | 2 | Детелин Георгиев | 1. Провеждане на съвместни мероприятия с колективите при СУ „Асен Златаров”, ДГ „Първи юни“.  2. „Мечкари“- традиционен празник, надиграване и парад на местни носии.  3. Тържествен концерт по случай 3 март Национален празник на Р. България.  4. Отбелязване на 24 май Празник на славянската писменост.  8. Участие в Събор на народното творчество 2026 г. в гр. Гулянци  9. Отбелязване, съвместно с ДГ „ Първи юни” на1 юни Ден на детето.  10. Участие на колективите към читалището във фестивали с национално и международно значение.  11. Отбелязване на 1 октомври - Ден на възрастните хора.  12. Отбелязване на 1 ноември – Ден на будителите.  13.Тържествено отпразнуване на Коледа и Нова Година. | Постоянен    Януари  Март  Март  Май  Май  Юни  Юни - Октомври  Октомври  Ноември  Декември | Общински сграден фонд предоставен за безвъзмездно ползване  Нуждае се от външен и вътрешен ремонт и оборудване |
| **с. Брест**  **НЧ „Н. Й. Вапцаров 1897”** | Вокална група- „Брястовете” - 15  Детска фолклорна група – 10  Клуб за художествено творчество - 10 | 2.5 | Детелина Митова | 1. Отбелязване с църковното настоятелство на 6 януари – Йорданов ден.  2. Традиционен местен празник „Ивановден” в центъра на селото.  3. Тържествен концерт на колективите при читалището и училището по случай Националния празник 3 март.  4. Отбелязване на „Лазаровден” с децата от ДГ.  5. Отбелязване на „Цветница” с децата от ОУ „Христо Ботев” с. Брест.  6. Великденски концерт с участието на самодейни колективи при читалището, ДГ „Щастливо детство” и ОУ „Хр. Ботев”.  7. Отбелязване, съвместно с кметството и църковното настоятелство на 6 май Гергьовден.  8. Отбелязване на 24 май с празничен концерт.  9. Участие в Събор на народното творчество 2026 г. в гр. Гулянци.  10. Участие на ВГ „Брястовете” и другите формации в национални фестивали и общински празници.  11. Отбелязване на 1 юни Ден на детето, съвместно с ДГ.  12.Отбелязване на 1 октомври Международен ден на възрастните хора.  13. Отбелязване на 14 октомври Петковден - Празник на църквата и селото/курбан на селото.  14. Отбелязване на 26 октомври Димитровден, съвместно с църковното настоятелство.  15. Празничен концерт по случай Празник на с. Брест - 9 ноември.  16. Честване на 117 години от рождението на Н. Й. Вапцаров - патрон на читалището и 128 години от основаване на читалището.  17. Коледуване с деца от селото  18. Организиране на Коледно тържество, съвместно с Кметството.  19. Организиране на екскурзии до исторически места и забележителности. | Януари    Януари  Март  Април  Април  Април    Май  Май  Май  Юни – август  Юни  Октомври  Октомври  Октомври  Ноември  Ноември  Декември  Декември  През годината | Общински сграден фонд предоставен за безвъзмездно ползване  Нуждае се от вътрешен ремонт и освежаване  Необходимо укрепване на дограма в библиотека и освежаване на помещението.  За осигуряване на нормална температура през зимния сезон за библиотеката е необходимо закупуването на климатик. |
| **с. Милковица**  **НЧ „Иван Вазов 1928”** | Танцови състави:  детски – 15  възрастни - 15  ВГ „Милковчанка“ - 17 | 2.5 | Елиза Миткова | 1. Провеждане на съвместни мероприятия с Кметството, ОУ „Христо Ботев”, ДГ „Детска радост“, Клубовете.  2. Подготовка и организация на 1 март Ден на самодееца.  3. Тържествено честване на Националния празник на Р. България.  4. Инициатива по повод Международен ден на детската книга и седмица на четенето.  5. Концерт за Великден/Гергьовден .  6. Тържествен концерт за 24 май, съвместно с училище.  7. Участие в Панаирни дни 2026 г. – гр. Гулянци.  8. Тържествено честване на 2 юни – ден на Ботев.  9. Участие на вокална група и танцов състав в събори и фестивали на регионално и национално ниво.  10. Участие в организацията и провеждането на Празник на Милковица.  11. Организиране на посещение на театрална постановка.  12. Пресъздаване на обичая „Коледуване”.  13. Организиране и провеждане на мероприятия с ученици, с цел привличането им за посещаемост на библиотеката.  14. Запознаване с народни обичаи и традиции от родния край | Постоянен  Март  Март  Април  Април - Май  Май  Май  Юни    Постоянен  Юни  Постоянен  Декември  Постоянен  Постоянен | Общински сграден фонд, предоставен за безвъзмездно ползване  Нуждае се от вътрешен и външен ремонт на сградата |
| **с. Долни Вит**  **НЧ „Христо Ботев - 1930”** | Танцов състав - 10  ВГ – 10 | 1 | Лидия Динова | 1. Посрещане на посетители в Етнографски музей  2. Отбелязване на Ивановден и Йордановден.  3. Организиране и отбелязване на 21 януари – Ден на родилната помощ.  4. Отбелязване на годишнина от обесването на В. Левски.  5. Организиране на честване на Трифон Зарезан, общоселски празник и 14 февруари – Празник на виното и любовта.  6. Посрещане на Баба Марта и Ден на самодееца.  7. Вечер на народното творчество – 3 март.  8. Отбелязване на 8 март Международния ден на жената.  9. Организиране на Пролетен бал.  10. Лазаруване с момичета от селото.  11 . Великденско тържество с гостуващи колективи и музика в центъра на селото. Украса за празника  12. Гергьовски люлки  13. Честване на 24 май с рецитал и украса.  14. Честване на Ден на детето с изложба от рисунки и игри.  15. Отбелязване Ден на Христо Ботев.  16. Фолклорни мотиви – рисунки на стена  17. Участие в организацията и провеждането на Празник на село Долни Вит.  18. Организиране на „Седенки“ – срещи с други читалища  19. Тържествено отпразнуване на Коледа и Нова Година.  20. Украса на селото за големите празници.  21. Участие на формациите в местни и национални фестивали, събори и др. | Постоянен  Януари  Януари  Февруари  Февруари    Март  Март  Март  Април  Април  Май  Май  Май  Юни  Юни  Летни месеци  Септември  Ноември  Декември  Постоянен  Постоянен | Общински сграден фонд, предоставен за безвъзмездно ползване  Помещава се в кметството |
| **с. Шияково**  **НЧ „Васил Левски - 1928”** | Група за изворен фолклор – 8  Женска певческа фолклорна група – 6 | 0,5 | Радка Атанасова | 1. Провеждане на съвместни мероприятия с колективите при ДГ „Здравец” и Клуб на пенсионера и инвалида.  2. Обогатяване на репертоара на групите.  3. Отбелязване на 21 януари – Бабин ден.  4. Пресъздаване на обичая свързан с Трифон Зарезан и дегустация на вина.  5. Литературна програма по случай 153 год. от обесването на Васил Левски.  6. Ден на самодееца и посрещане на Баба Марта.  7. Тържествена програма по случай 3 март Националния празник на Р. България.  8. Пролетни празници „На мегдана”.  9. Програма за Курбан на с. Шияково.  10. Отпразнуване на 24 май с тържествен концерт.  11. Участие с певческа фолклорна група в Събора на народното творчество - Гулянци 2026.  12. Отбелязване на 150 години от гибелта на Христо Ботев и почитане паметта на загиналите за свободата на България.  13. Литературна програма по случай 189 години от рождението на В. Левски и поднасяне на венци на паметника.  14. Участие в подготовката и провеждането на Празника на Шияково.  15. Участие в общински и регионални фестивали.  16. Участие в инициативите в Областна седмица на четенето  17. Подготовка и провеждане на Коледно-новогодишни тържества. | Постоянен  Постоянен  Януари  Февруари  Февруари  Март  Март  Април - Май  Май  Май  Май  Юни  Юли  Август  Юни - ноември  Ноември  Декември | Общински сграден фонд предоставен за безвъзмездно ползване  Нуждае се от вътрешен ремонт и оборудване  Ремонт на тавана на салона |
| **с. Сомовит**  **НЧ**  **„Пробуда 1927”** | Самодеен състав - 15 | 1 | Пепа Петрова | 1. Отпразнуване на Йорданов и Ивановден  2. Отпразнуване на Бабин ден.  3. Посрещане на Баба Марта и отпразнуване на Ден на самодееца.  4. Честване на Националния празник на България 3 март.  5. Пресъздаване на обичая Лазаруване с децата от селото.  6. Тържествен концерт по случай Великден и кулинарна изложба  7. Отпразнуване на Ден на славянската писменост 24 май.  8. Участие в Панаирни дни Гулянци 2026 г.  9. Детски празник по повод 1 юни  10. Организация и участие в Празник на с. Сомовит.  11. Отбелязване на Ден на народните будители.  12. Пресъздаване на обичая „Коледуване” с децата от с. Сомовит. Коледен концерт | Януари  Януари  Март  Март  Март  Април  Април  Май  Май  Юни  Август  Ноември  Декември | Общински сграден фонд, предоставен за безвъзмездно ползване  Нуждае се от външен и вътрешен ремонт и оборудване |
| **с. Загражден**  **НЧ „Пробуда 1927”** | Самодеен състав – 15  Литературен клуб „Златно перо“ | 0.5 | Валерия Радева | 1. Разширяване на културния обмен между селищата в общината.  2. Провеждане на съвместни мероприятия с колективите на Клуб на пенсионера, Кметството и Църковното настоятелство.  3. Да се организират литературни срещи на Клуб „Златно перо“. Да се обогати репертоара и изявите на самодейците от групите „Дунавски вълни“ и „Патиланци“.  4. Отпразнуване на 21 януари Бабин ден.  5. Отбелязване на годишнината от гибелта на Васил Левски.  6. Тържество по повод 3 март Национален празник на Р. България.  7. Отбелязване на 1, 8 и 22 март. Организиране на арт-работилница и базари.  8. Отбелязване на Великденските празници.  9. Тържествен концерт за 24 май.  10. Участие в Панаирни дни Гулянци 2026 г. и други фестивали.  11. Организиране на екскурзия със самодейните състави.  12.Провеждане на земляческа среща.  13. Отбелязване на църковния празник „Свети Йоан Рилски”.  14. Отпразнуване на Ден на народните будители.  15. „Ден на християнското семейство“  16. Коледен концерт | Постоянен  Постоянен  Постоянен  Януари  Февруари  Март  Март  Април  Май  Май - август  Юли  Юли  Октомври  Ноември  Ноември  Декември | Общински сграден фонд, предоставен за безвъзмездно ползване  Помещава се в кметството  Нуждае се от вътрешен ремонт и подмяна на подовата настилка. |
| **с. Искър**  **НЧ „Искър 1928”** |  | 0,5 | Малинка Тодорова | 1. Отпразнуване на 21 януари Бабин ден.  2. Отпразнуване на Националния празник на България 3 март.  3. Общоселско тържество по случай 8 март.  4. Организиране на Първа пролет.  5. Провеждане на празника на селото „Еремия”, съвместно с кметството.  6. Организиране на детски празник за 1 юни, съвместно с Кметството.  7. Организиране на Коледно-новогодишни тържества, съвместно с Кметството. | Януари  Март  Март  Март  Май  Юни  Декември | Общински сграден фонд, предоставен за безвъзмездно ползване  Помещава се в кметството  Нуждае се от вътрешен ремонт и оборудване |
| **с. Крета**  **НЧ „Пробуда 1926”** |  | 0,5 | Победа Христова | 1. Организиране и провеждане на 21 януари – Бабин ден.  2. Честване на 3 март – Национален празник на Р. България.  3. Празник – Първа пролет  4. Отбелязвана на Деня на славянската писменост и българската просвета и култура – 24 май.  4. Ден на детето – празник за децата в селото  5. Отбелязване на 1 октомври, съвместно с ПК  6. Ден на народните будители .  7. Честване на 100 годишнината от основаването на НЧ “Пробуда – 1926“  7. Честване на Коледа и Нова година. | Януари  Март  Март  Май  Юни  Октомври  Ноември  Ноември  Декември | Общински сграден фонд предоставен за безвъзмездно ползване  Необходим ремонт на дограма и покрив. |
| **с. Ленково**  **НЧ „Заря 1904”** |  | 0,5 | Иван Маринов | 1. Отпразнуване на 06 и 07 януари – Йорданов и Ивановден с „Кукери”.  2. Отпразнуване на 21 януари – Бабин ден.  3. Тържествено почитане на паметта на Ленко Мишев.  4. Общоселски празник „Трифон Зарезан”.  5. Тържествено честване на 3 март  6. Общоселско тържество по случай 8 март Международния ден жената.  7. Подготвяне на тържество за Първа пролет.  8. Организиране и провеждане на църковния празник , съвместно с църковното настоятелство.  9. Подготовка и провеждане на Събор на село Ленково, съвместно с Кметството.  10. Честване Ден на будителите  11. Организиране на празник за възрастните хора и дълголетниците от селото.  12. Организиране на Празник на виното, съвместно с Кметството.  13. Празник за най-малките за Коледа и Нова година. | Януари  Януари  Февруари  Февруари  Март  Март  Март  Март  Май  Септември  Ноември  Декември  Декември  Декември | Общински сграден фонд предоставен за безвъзмездно ползване |
| **с. Дъбован**  **НЧ „Св. Св. Кирил и Методий –**  **1929”** | Фолклорна група – 10  Танцов състав – 10  Клуб „Поетично творчество“  Клуб „Сръчни ръце | 0,5 | Красимир Пирков | 1. Отбелязване на януарските празници.  2. Беседа за В. Левски и героизма.  3. Посрещане на Баба Марта и Клуб за ръкоделие  4. Честване на Националния празник на България.  5. Подготовка и провеждане на тържество за 8 март – Международен ден жената и Празник за Първа пролет  6. Седмица на книгата  7. Отпразнуване на Лазаровден, Цветница и Великден.  8. Отбелязване на 24 май и патронен празник на читалището.  9. Участие в Панаирни дни Гулянци 2026 г.  10. Празник за най-малките, по случай Ден на детето и детска лятна работилница.  11. Ден на Ботев - рецитал  12. Участие на колективите в прояви на местно и национално ниво.  13. Прожекции на детски и образователни филми за децата.  14. Акция по повод Ден на Дунав.  15. Участие в подготовката и провеждането на Празник на северняшкия фолклор  16. Участие в подготовката и провеждането на Курбан на селото.  17. Отбелязване на Деня на възрастните хора  18. Тържествено отбелязване на 1 ноември, Ден на народните будители.  19. Отбелязване на Ден на християнското семейство.  20. Тържества за Коледа и Нова година. | Януари  Февруари  Март  Март  Март  Март  Април  Април  Май  Май  Юни  Юни  Юни - Септември  Постоянен  Юни  Август  Септември  Октомври  Ноември  Ноември  Декември | Общински сграден фонд предоставен за безвъзмездно ползване  Добро състояние на помещенията и материалната база на 1 ет.  Необходим ремонт на спортна зала и помещения на 2 ет. |

**IV. ЗАКЛЮЧЕНИЕ**

Читалищата в община Гулянци, въпреки недостига на средства и кадрова обезпеченост, съумяват да насочат инициативността и ресурса си в различни инициативи, ремонти и обновяване, обогатяване на книжния фонд по проекти, иновативни дейности, индивидуален подход и работа със самодейците, креативни украси и декорации на населените места и др. Ръководствата и колективите търсят адекватни на обстановката и променящия се свят решения и изпълняват ефективно основната си функция да развиват и обогатяват културния живот в населените места, да пазят традициите и да ангажират гражданите с култура и изкуство. На много места те са инициатор и двигател на характерни и самобитни чествания и събития.

*Програмата за развитие на читалищната дейност в община Гулянци за 2026 година има отворен характер и може да бъде допълвана и коригирана в зависимост от настъпилите промени и обстоятелства.*

*Програмата е разработена съгласно постъпилите в Община Гулянци План-програми за 2026 година от дванадесетте Народните читалищата.*

**Утвърдил :**

**ЛЪЧЕЗАР ЯКОВ**

*Кмет на Община Гулянци*

**Съгласувал:**

**Михаил Таиров**

*Секретар на Община Гулянци*

Изготвил:

И. Мацев

ВОиКД