 **ОБЩИНСКИ СЪВЕТ ГУЛЯНЦИ,ОБЛАСТ ПЛЕВЕН**

О Т Ч Е Т

за дейността на Общински съвет Гулянци и на неговите комисии

за периода 01.07.2025 – 31.12. 2025 година

Уважаеми колеги – общински съветници,

Уважаеми господин Кмет,

Уважаеми кметове на кметства,

Дами и господа,

На основание чл.27, ал.6 от Закона за местното самоуправление и местната администрация и  Чл.18 ал. 1 от Правилника за организацията и дейността на Общинския съвет, неговите комисии и взаимодействието му с общинската администрация, внасям за разглеждане отчет за дейността на Общински съвет Гулянци за периода 01.07.2025 г. -31.12.2025 г.

В своята дейност Общински съвет Гулянци се ръководи от следните принципи: законност, колегиалност, самостоятелност по отношение на държавните органи при вземане на решения; гарантиране и защитаване интересите на жителите на общината; публичност при вземане на решенията и тяхното изпълнение. В него са отразени броят на заседанията, проведени от Общински съвет Гулянци, броят на приетите решения, както и броят на  заседанията на постоянните  комисии.

През отчетния период Общински съвет Гулянци е провел девет заседания и е взел 84 бр. решения, отнасящи се до :

* Бюджета и КР – 20 бр.
* Информации и отчети , програми, доклади и стратегии – 18 бр.
* Свързани с общинска собственост – 18 бр.
* Изготвяне на ПУП и подобни свързани с дейността на ТСУ - 3 бр.
* Изменения и допълнения на наредби- 2 бр.
* Проекти – 5 бр.
* Други – 18 бр.

Важна страна в характеристиката на приеманите решения е тяхната законосъобразност. Можем да отбележим, че от всички решения, приети през отчетния период няма спрени решения от Областния управител. Няма и оспорени решения от Кмета на Общината, а това е показател за доброто взаимоотношение между двата органа на местното самоуправление.

През изминалия период дейността но постоянните комисии към общинския съвет продължи да бъде отговорна и ефективна, приоритетно насочена в подпомагането на ОбС при решаване на местни проблеми, свързани с икономиката, социални дейности, управление на общинската собственост, културата и много други въпроси от местно значение всички ПК към ОбС са провели по 6 броя заседания.

Комисиите провеждаха редовни заседания по предварително установен регламент 3 дни преди редовните заседания на ОбС, с основна цел след разглеждане на представените материали да подпомагат дейността на общинска администрация град Гулянци. Важна страна в характеристиката на приманите решения е тяхната законосъобразност.

Дневният ред за всяко предстоящо заседание на общинския съвет и материалите за него се публикуваха на интернет страницата на общината. В общинския съвет се създава и поддържа публичен електронен регистър на питанията на общинските съветници към кмета и отговорите към тях. Питанията и отговорите към тях се публикуват на интернет страницата на общината. Дневният ред за всяко предстоящо заседание на комисиите и материалите за него се публикуват на интернет страницата на общината. Заседанията на комисиите се излъчват в реално време чрез интернет страницата на общината.

През отчетния период бяха разгледани и приети стратегии, програми, доклади, информации и отчети като:

1.Отчет за изпълнение решенията на общинския съвет за първото шестмесечие на 2025 година .

2. Приемане на отчет за състоянието и движението на общинския дълг към 31.12.2024 година.

3. Приемане на отчет за изпълнението на бюджета и на сметките за средствата от Европейския съюз на Община Гулянци за периода 01.01.2024 до 31.12.2024 година.

4. Приемане на Общински годишен план за социалните услуги през 2026 г. на територията на община Гулянци.

5. Годишен доклад за изпълнение на Общ устройствен план на Община Гулянци за 2024 година и Годишен доклад за наблюдение и контрол за въздействие върху околната среда в резултат от прилагането на Общ устройствен план на Община Гулянци за 2024 година.

6. Информация за състоянието на учебната база, резултатите от приключването на учебната 2024 -2025 година и готовността за започване на новата 2025-2026 учебна година в училищата на територията на Община Гулянци.

7. Информация за състоянието на материалната база, преключване на учебната 2024-2025 година и готовността за започване на новата 2025-2026 учебна година в детските градини на територията на Община Гулянци.

8. Информация за състоянието на сметосъбирането в Общината.

9. Отчет за усвояване на средствата по плана за КР на Община Гулянци за 2025 година.

10. Отчет за състоянието на общинските пасище и мери и за резултатите от тяхното управление за стопанската 2024-2025 година.

11. Информация за състоянието на общинската собственост.

12. Информация за състоянието и готовността на пътната мрежа за есенно-зимния период 2025-2026 година.

Бяха направени изменения и допълнения в следните наредби :

1. Наредба за определянето и администрирането на местните такси и цени на услуги на територията на Община Гулянци.
2. Наредба за определяне размера на местните данъци на територията на Община Гулянци.

 Приетите решения и протоколи от заседанията своевременно се изпращаха на Областния управител и в Районна прокуратура. Всички решения се обявяваха в Интернет страницата на общината.

Уважаеми общински съветници,

В заключение може да се каже, че  през този отчетен период общинските съветници бяха последователни в целите и намеренията си, като активно показваха отношение към проблемите на община Гулянци с работата си, насочена към най-важното, за просперитета на общината и благополучието на нейните жители.

Искам да отбележа, че като Председател на Общински съвет Гулянци се стремя да изпълнявам задълженията си, съгласно ЗМСМА и правилника за организацията и дейността на Общинския съвет. Смея да твърдя, че се отнасям с нужното уважение към всеки един от вас. С уважение и разбиране се отнасям и към изпълнителната власт в лицето на Кмета на общината.

Надявам се с активност, диалог и ефективна работа да изпълним мисията си, да постигнем целите за подобряване на всички сфери на местното самоуправление и да отговорим на очакванията на своите избиратели.

ПРЕДСЕДАТЕЛ ОбС:………………..

/Огнян Янчев/